Juhoslovanské národné vodnopólové družstvo mužov

Juhoslovanské národné vodnopólové družstvo mužov bolo národné družstvo mužov, ktoré reprezentovalo Juhosláviu v rokoch 1927 až 1992 v medzinárodných vodnopólových súťažiach a priateľských zápasoch. Fungovalo pod záštitou Vaterpolo savez Jugoslavije (VSJ). Od roku 1947, kedy získalo svoju prvú medailu na niektorom z vrcholných podujatí FINA, patrilo medzi najsilnejšie vodnopólové družstvá na svete. Za jeho najväčšie úspechy možno považovať 3 zlaté medaily z Olympijských hier, zlaté medaily z Majstrovstiev sveta a Európy či víťazstvá vo Svetovom pohári. 

Nástupníckymi reprezentáciami juhoslovanského družstva sa v roku 1992 stali , ,  a Juhoslovanská zväzová republika.

Vrcholné podujatia 
Na olympijských hrách sa juhoslovanské družstvo predstavilo 12-krát a získalo spolu 7 medailí, z toho 3 najcennejšie. Prvýkrát sa zúčastnilo Letných olympijských hier 1936. Už na svojej tretej olympiáde získalo medailustriebornú, ktorú o 4 roky v Melbourne zopakovalo. Prvý najcennejší úspech prišiel v roku 1968 v Mexiko City. Druhé a tretie zlato získalo družstvo pri svojich posledných dvoch účinkovaniach na olympiáde, v rokoch 1984 a 1988.

Na majstrovstvách sveta sa družstvo kvalifikovalo zakaždým až do roku 1991. Získalo na nich 4 medaily, z toho v rokoch 1986 a 1991 zlaté. Na prvých MS v roku 1973, ktoré organizovala práve Juhoslávia, skončilo domáce družstvo bronzové. Na ďalších MS v Kolumbii skončilo družstvo až trináste, keď po víťazstve v základnej skupine bol juhoslovanský hráč Ratko Rudic pozitívne testovaný na doping. Družstvu bol zápas s  kontumovaný a to muselo hrať iba v skupine o 13. až 16. miesto.

Na majstrovstvách Európy vybojovalo družstvo 14 medailí, najcennejšiu však až pri svojom poslednom štarte na majstrovstvách v roku 1991. Od roku 1950 do 1977 získalo zakaždým jednu z medailí (spolu 8 medailí) a menšiu sériu medailí potiahlo aj v rokoch 1985 až 1991. Naopak, v domácom šampionáte organizovanom v Splite v roku 1981, skončilo štvrté. Jeho posledný európsky šampionát v roku 1991 v Aténach dopadol najlepšie, keď naplno nebodovalo iba v jedinom stretnutí a vo finále zvíťazilo nad .

Družstvo sa dokázalo kvalifikovať na všetky turnaje svetového pohára a vybojovalo na nich 5 medailí, z toho v rokoch 1987 a 1989 zlaté. Pre Juhoslovanov boli úspešné aj vodnopólové turnaje Stredozemných hier, na ktorých dokázali päťkrát zvíťaziť.

Výsledky 
Olympijské hry

Majstrovstvá sveta

Majstrovstvá Európy

Svetový pohár
 1979:  3. miesto
 1981:  2. miesto
 1983: 7. miesto
 1985: 4. miesto
 1987:  1. miesto
 1989:  1. miesto
 1991:  2. miesto

Stredozemné hry
 1959:  1. miesto
 1963:  2. miesto
 1967:  1. miesto
 1971:  1. miesto
 1975:  2. miesto
 1979:  1. miesto
 1983:  1. miesto
 1987: nezúčastnilo sa
 1991:  2. miesto

Referencie 

 todor66.com

Pozri aj 
 Srbské národné vodnopólové družstvo mužov
 Chorvátske národné vodnopólové družstvo mužov
 Slovinské národné vodnopólové družstvo mužov
 Macedónske národné vodnopólové družstvo mužov
 Čiernohorské národné vodnopólové družstvo mužov

Iné projekty 

Národné vodnopólové družstvá
Vodné pólo
Vodné pólo v Srbsku
Vodné pólo v Chorvátsku
Vodné pólo v Slovinsku
Vodné pólo v Severnom Macedónsku
Vodné pólo v Čiernej Hore